ai4bharat/Pralekha huggingface dataset:
سٹرک ٹرانسپورٹ اور شاہراہوں کی وزارت
گڈکری نے سڑک تحفظ سے متعلق روڈ میپ تیار کئے جانے کی اپیل کی
سڑک حادثات کو روکنے کے لئے مشترکہ کوششوں پر زور دیا
نئی دہلی 16؍جنوری2020:سڑک ٹرانسپور ٹ اور شاہراہوں اور بہت چھوٹی، چھوٹی اور درمیانی صنعتوں کے مرکزی وزیر جناب نتن گڈکری نے سڑک حادثات کو روکنے کے لئے مشترکہ کوششوں پر زور دیا۔ انہوں نے کہا کہ ان کی وزارت آنے والے دنوں میں سڑک حادثات میں اموات کی تعداد آدھی کرنے کے لئے کام کررہی ہے۔
آج نئی دہلی میں سڑک تحفظ سے متعلق قومی کونسل کی 18ویں میٹنگ اور ٹرانسپورٹ ڈیولپمنٹ کونسل کی 39ویں میٹنگ سے خطاب کرتے ہوئے جناب گڈکری نے تمام ریاستوں کے وزرائے ٹرانسپورٹ سے اپیل کی کہ وہ اخراجات کی پروا کئے بغیر اس سلسلے میں ایک روڈ میپ تیار کریں۔انہوں نے کہا کہ ملک میں بنیادی ڈھانچے کی ترقی کے لئے وسائل کی کوئی کمی نہیں ہے۔ ضرورت ہے تو وسیع پیمانے پر عوام کی خدمت کرنے کے مربوط نظریے کی ہے۔
سڑک ٹرانسپور ٹ اور شاہراہوں اور بہت چھوٹی، چھوٹی اور درمیانی صنعتوں کے مرکزی وزیر جناب نتن گڈکری آج نئی دہلی میں سڑک تحفظ سے متعلق قومی کونسل کی 18ویں میٹنگ اور ٹرانسپورٹ ڈیولپمنٹ کونسل کی 39ویں میٹنگ میں روایتی شمع روشن کرتے ہوئے
قومی شاہراہوں میں 36 فیصد اور ریاستی شاہراہوں میں 26 فیصد بہتری کا ذکر کرتے ہوئے جناب نتن گڈکری نے بتایا کہ بلیک اسپاٹس کی شناخت کرنے اور مرمت کرنے کا کام تیز رفتار سے چل رہا ہے۔انہوں نے سڑک آڈٹ کرنے کے لئے این جی اوز اور انجینئرنگ طلبا ء کو شامل کیے جانے کی ضرورت پر زور دیا ۔ جناب گڈکری نے کہا کہ جن اسپاٹس کی طرف فوری توجہ کی ضرورت ہے، ان کی جانچ کرنے اور مشورہ دینے کے لئے ضلع سطح کی کمیٹیاں تشکیل کی گئی ہیں۔ انہوں نے کہا کہ 14ہزار کروڑ روپے کی مالیت کے دستیاب وسائل سے سڑک کو بہتر بنانے کا کام کیا جائے گا۔
شرکاء سے خطاب کرتے ہوئے سڑک ٹرانسپورٹ اور شاہراہوں کے وزیر مملکت جنرل  ڈاکٹر وی کے سنگھ نے سڑک تحفظ کے سلسلے میں رویے میں تبدیلی لانے کی ضرورت پر زور دیا۔ انہوں نے کہا کہ سڑک ڈسپلن خاندان ، اسکول اور معاشرے کی سطح شروع ہونا چاہئے۔ ڈاکٹر وی کے سنگھ نے کہا کہ وہ ریاستوں سے ان اقدامات کے بارے میں بات چیت کر رہے ہیں ، جن کی حادثات اور حادثے کے شکار ہونے والوں ، جن کی زندگی پہلے ‘گولڈن آور’کے اندر بچائی جاسکتی ہے، کہ بارے میں معاشرے کے سوچنے کے طریقے کو بہتر بنانے کی ضرورت ہے۔
آج نئی دہلی میں سڑک تحفظ سے متعلق قومی کونسل کی 18ویں میٹنگ اور ٹرانسپورٹ ڈیولپمنٹ کونسل کی 39ویں میٹنگ میں شرکاء
مختلف ریاستوں کے وزرائے ٹرانسپورٹ اور سینئر افسروں نے میٹنگ میں شرکت کی اور سڑک تحفظ کے مختلف پہلوؤں کے بارےمیں بات چیت کی، جن میں موٹر وہیکل  قانون ، 2019ءٹورسٹ وہیکل اتھارائزیشن اور پرمٹ قوانین 2019ء ، بس پورٹ رہنما خطوط ٹرانسپورٹ کا ڈیجیٹائزیشن اور سرحد کی چیک پوسٹ کو ہٹانا ، گاڑیوں کے رجسٹریشن اور ڈرائیونگ لائسنسوں کی بین ریاستی منتقلی ،ریاستوں کےپار روڈ ٹیکس کی ہمہ آہنگی –ایک ملک ایک ٹیکس، گاڑی کی اسکریپنگ پالیسی ، وہیکل اسکریپنگ کی سہولت قائم کرنے، اس کے اتھارائزیشن اور اس کو چلانے کے لئے رہنما خطوط اور نربھیا فریم ورک کے تحت گاڑی کا پتہ لگانے کے پلیٹ فارم کا نفاذ ۔
شہری ہوابازی کی وزارت
وزیر اعظم نے کرناٹک میں شیموگا ہوائی اڈے کا افتتاح کیا
کمل کے پھول کی طرح نیا ہوائی اڈہ 450 کروڑ کی لاگت سے تعمیر کیا گیا ہے: جناب سندھیا
ہوائی اڈے کی مسافر ٹرمینل بلڈنگ فی گھنٹہ 300 مسافروں کو سنبھال سکتی ہے
اس ہوائی اڈے پر ہوائی جہازوں کے رات میں اترنے کی سہولت بھی دستیاب ہے۔ یہ ہوائی اڈہ جلد ہی کام کرنا شروع کردے گا
وزیر اعظم جناب نریندر مودی نے آج کرناٹک کے شیوموگا میں 3,600 کروڑ روپے سے زیادہ کی لاگت والے مختلف ترقیاتی پروجیکٹوں کے ساتھ نئے تعمیر کردہ شیو موگا ہوائی اڈے کا افتتاح کیا۔
نیا ہوائی اڈہ تقریباً 450 کروڑ روپے کی لاگت سے تیار کیا گیا ہے۔ ہوائی اڈے کی مسافر ٹرمینل عمارت 4340 مربع میٹر پر پھیلی ہوئی ہے اور فی گھنٹہ 300 مسافروں کو سنبھال سکتی ہے۔ ملک بھر میں فضائی نقل و حمل کو بڑھانے پر وزیر اعظم کی توجہ مرکوز کرنے کے عمل کو شیموگا ہوائی اڈے کے کھلنے سے مزید تقویت ملے گی۔
وزیر اعظم نے کہا کہ ‘‘نیا ہوائی اڈہ فطرت، ثقافت اور زراعت کی سرزمین شیموگا کے لیے ترقی کے دروازے کھولنے جا رہا ہے’’۔ وزیر اعظم نے حکومت کی ان پالیسیوں کی وضاحت کی جن کی وجہ سے ہوا بازی کے شعبے میں بے مثال توسیع ہوئی ہے۔ وزیر اعظم نے سستی ہوائی سفر کے لیے اڑے دیش کا عام ناگرک  اسکیم کا بھی ذکر کیا تاکہ ان کے اس وژن کو پورا کیا جا سکے کہ ہوائی چپل پہننے والے عام شہریوں کو ہوائی جہاز میں سفر کرنے کے قابل ہونا چاہیے۔
سلسلے وار ٹویٹس میں شہری ہوابازی کے وزیر جناب جیوترادتیہ ایم سندھیا نے کہا کہ ‘‘آج، جناب نریندر مودی جی نے شیموگا ہوائی اڈے کا افتتاح کیا ہے اور ملک میں شہری ہوا بازی کو ایک نئی بلندی دی ہے۔ اس نے کرناٹک میں خوشحالی کے نئے دروازے کھولے ہیں۔ ریاست کے سابق وزیر اعلیٰ بی ایس یدی یورپا کے یوم پیدائش پر شیموگا اور پورے خطے کے لیے یہ ایک انوکھا تحفہ ہے۔ یہ پورے ملک کے لیے فخر کی بات ہے کہ جہاں 2014 تک ملک میں صرف 74 ہوائی اڈے تھے، آج شیوموگا ہوائی اڈے کے افتتاح کے بعد ہوائی اڈوں کی تعداد دوگنی ہوگئی ہے۔ اب ہوائی اڈے کی کل تعداد 148 ہے، جس کا مطلب ہے کہ پچھلے 9 سالوں میں ہوائی اڈوں کی تعداد میں 100 فیصد اضافہ ہوا ہے’’۔
وزیر موصوف نے مزید کہا کہ ‘‘شیموگا ہوائی اڈے کو کمل کے پھول کی طرح ڈیزائن کیا گیا ہے اور اسے 450 کروڑ روپے کی لاگت سے تعمیر کیا گیا ہے۔ یہ ہوائی اڈہ اے- 320 قسم کے طیارے کے لیے موزوں ہے۔ یہ ہوائی اڈہ 758 ایکڑ اراضی پر پھیلا ہوا ہے۔ اس پر نائٹ لینڈنگ کی سہولت بھی دستیاب ہے جو جلد ہی شروع ہو جائے گی’’۔
وزیر اعظم نے ریلوے کے دو پروجیکٹوں، شیموگا - شکاری پورہ - رانیبینور نئی ریلوے لائن اور کوٹیگانگورو ریلوے کوچنگ ڈپو اور 215 کروڑ روپے سے زیادہ مالیت کے سڑکوں کے متعدد ترقیاتی پروجیکٹوں کا بھی سنگ بنیاد رکھا۔ وزیر اعظم نے جل جیون مشن کے تحت 950 کروڑ روپے سے زیادہ کی کثیر دیہاتی اسکیموں کا بھی آغاز کیا اور شیموگا شہر میں 895 کروڑ روپے سے زیادہ مالیت کے 44 اسمارٹ سٹی پروجیکٹوں کا بھی افتتاح کیا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 83
صحت اور خاندانی بہبود کی وزارت
انتظامیہ اور طبی افسران کے درمیان بالکل صحیح اور موثر مسابقت پر زور دیا گیا
’’آیئے ہم باریک ترین تفصیلات پر توجہ دیتے ہوئے ایک حقیقی عمل کے طور پر اس پر عمل درآمد کی کوشش کریں‘‘
نئی دہلی،یکم جنوری ،2021 / صحت اور خاندانی بہبود کے مرکزی وزیر ڈاکٹر ہرش وردھن نے آج کووڈ – 19 ٹیکہ کاری کی مشق 2 جنوری ، 2021  سے پورے ملک میں تیاریوں کا جائزہ لینے کے لیے آج ایک اعلیٰ سطحی میٹنگ کی قیادت کی۔
وزارت کے سینئر افسران نے ان مختلف بہتری کے کاموں سے وزیر موصوف کو واقف کرایا جو کل پورے بھارت میں مشق کے دوران کیے گیے تھے۔ بہتری کے ان کاموں میں یہ اقدامات شامل ہیں ۔ ٹیلیفون آپریٹروں کی تعداد بڑھائی گئی ہے تاکہ مشق کرنے والی ٹیموں کی طرف سے کیے جانے والے ممکنہ سوالات کا جواب دیا جا سکے۔ موقعوں پر پہنچ کر معائینہ کے لیے بلاک سطح کی ٹاسک فورس تشکیل دی گئی ہیں۔ سبھی کارکنوں کے بارے میں ایف اے کیو کے جواب دینے کے مقصد سے تربیت دی گئی ہے۔
ہر ایک افسر سے اس بات کو یقینی بنانے کے لیے درخواست کی گئی ہے کہ ویکسینیشن کی جگہوں اور افسر انچارج تفصیلی فہرست کی پابندی کریں اور ٹیکہ کاری کے لیے ایس او پی پر عمل کریں، جو صحت کی مرکزی وزارت نے تیار کی ہے اور اسے ریاستوں اور مرکز کے زیر انتظام علاقوں کو بھیجا ہے۔ تاکہ مشق کے دوران ان کی رہنمائی کی جا سکے۔ ڈاکٹر ہرش وردھن نے اس کام کو عمدگی دینے کے لیے انتطامیہ اور طبی افسران کے درمیان مکمل تال میل کی ضرورت پر زور دیا ۔ یہ عمل بعد میں ویکسینیشن مہم کے دوران اختیار کیا جائے گا۔
اس طرح کے پروگرام کی اہمیت کو اجاگر کرتے ہوئے جس میں کسی جشن کی طرح بڑے پیمانے پر عوامی حصہ داری درکار ہوتی ہے انہوں نے کہا کہ آیئے ہم اس کی باریک ترین تفصیلات پر توجہ دیتے ہوئے ایک حقیقی طریقۂ کار پر عمل درآمد کی کوشش کریں۔ باہمی مفاہمت سازی میں صحیح معنوں میں کیا گیا تال میل لمبے عرصے تک جاری رہے گا تاکہ آئندہ ویکسینیشن مہم بغیر کسی خامی کے چلائی جا سکے۔
دلی میں 1994 کی پلس پولیو مہم کا حوالہ دیتے ہوئے ڈاکٹر ہرش وردھن نے کہا کہ ٹیکہ کاری کا کام لوگوں کی طرف سے کیے جانے والے تال میل اور ان کی شمولیت پر اس طرح مبنی ہے کہ متعلقہ فریقین غیرسرکاری تنظیموں ، سول سوسائیٹی کی تنظیم سی ایس او اور دیگر کو کام پر لگائے جانے کی ضرورت ہے۔ انہوں نے اس ضرورت پر بھی زور دیا کہ ٹیکہ کاری کی جگہوں پر وافر حفاظتی بندوبست کی ضرورت ہے۔
ڈاکٹر ہرش وردھن نے دلی کے افسران کے ساتھ بھی بات چیت کی ۔ افسران نے کہا کہ نامزد ٹیموں کو اس مقصد کے لیے وافر تربیت دے دی گئی ہے اور وہ ذاتی طور پر ہر ایک پر نظر رکھیں گی ۔ انہوں نے وزیر موصوف کو مشق کے لیے کی گئی تیاریوں سے بھی واقف کرایا، جس میں ٹیکہ کاری کی جگہ قائم کرنا، تازہ جانکاری کا عمل اور اعداد و شمار جمع کر کے اسے کو-وِن پر اپلوڈ کرنا، ٹیکہ کاری عملے کی تربیت ، ٹیکہ کاری کے بعد کسی بھی منفی اثر کی تیاری ، کولڈ چین بندوبست ، ٹیکہ کاری کی جگہوں کی حفاظت اور ویکسین رکھنے کی جگہوں پر سکیورٹی۔
صحت کے مرکزی سکریٹری جناب راجیش بھوشن ، این ایچ ایم کی اے ایس اینڈ ایم ڈی محترمہ وندنا گرنانی، صحت کے ایڈیشنل سکریٹری ڈاکٹر منوہر اگنانی، جوائنٹ سکریٹری جناب لو اگروال اور دیگر سینئر افسران بھی اس موقعے پر موجود تھے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
01.01.2021
U –26
(Visitor Counter : 196
عملے، عوامی شکایات اور پنشن کی وزارت
نریندرمودی حکومت نے گزشتہ 8-7 برسوں میں ایک حکمرانی کو ایک نیا نقطہ نظر دینے کی کوشش کی ہے: مرکزی وزیر ڈاکٹر جتیندر سنگھ
نئی دہلی میں جموں و کشمیر ایڈمنسٹریٹیو سروس کے سینئر افسران کے لئے فیلڈ ایڈمنسٹریشن میں تیسرے صلاحیت سازی کے پروگرام کی اختتامی تقریب سے بطور مہمان خصوصی خطاب کیا
تمام اصلاحات نہ صرف گورنمنٹ اصلاحات ہیں، بلکہ یہ بہت بڑی سماجی اصلاحات بھی ہیں جو آنے والی نسلوں کو ایک ہمہ گیر میدان فراہم کریں گے
نریندرمودی حکومت نے تصدیق اور انٹرویو لینے جیسے تقریباً 1500 قواعد کو ختم کردیا ہے
وزیراعظم جناب نریندرمودی کی قیادت والی حکومت نے نظم و نسق کو اسٹریم لائن کیا ہے اور اسے ٹائم لائن پر مبنی بنایا ہے
نئی دہلی،25 مارچ 2022
جموں اور کشمیر ایڈمنسٹریٹیو سروس  کے سینئر افسران کی تیسرے صلاحیت سازی پروگرام کی اختتامی تقریب سے خطاب کرتے ہوئے، مرکزی وزیر مملکت  سائنس اور ٹکنالوجی :وزیر مملکت  ارتھ چارج، پی ایم او، عملے، عوامی شکایات، پنشن، ایٹمی توانائی اور خلا ئی امور کے وزیر مملکت ڈاکٹر جتیندر سنگھ نے آج یہاں کہاکہ نریندر مودی حکومت نے گزشتہ سات سے آٹھ سالوں میں حکمرانی یا گورننس کو ایک نیا نقطہ نظر دینے کی کوشش کی ہے۔
وزیر موصوف نے کہاکہ تمام اصلاحات نہ صرف حکمرانی سے متعلق اصلاحات ہیں بلکہ یہ بہت بڑی سماجی اصلاحات بھی ہیں۔جو آنے والی نسلوں کو برابری کا میدان فراہم کریں گی۔ انہوں نے کہا حکومت کا ارادہ اس وقت واضح ہوگیا جب مئی 2014 میں اقتدار میں آنے کے فوراً بعد، پہلے بڑے فیصلوں میں سے ایک خود کی تصدیق کو متعارف کرانا تھا اور گزیٹڈ افسر سے دستاویزات کی تصدیق کرانے کی رواج کو ختم کرنا تھا۔
ڈاکٹر جتیندر سنگھ نے کہا تب سے مودی حکومت نے ایسے تقریباً 1500 قواعد کو ختم کردیا ہے ، جس میں بھرتی کے لئے انٹرویوز کو ختم کرنا بھی شامل ہے۔ انہوں نےکہا کہ وزارت عملے نے نظم و نسق و حکمرانی کو اسٹریم لائن کیا ہے اور اسے ٹائم لائن پر مبنی بنایا ہے۔
جہاں تک جموں و کشمیر کا تعلق ہے ، ڈاکٹر جتیندرسنگھ نے کہا کیڈرکا جائزہ کئی برسوں سے زیر التوا تھا کیونکہ پہلے کی حکومتیں اس کے بارے میں کبھی دلچسپی نہیں رکھتی تھیں۔ تاہم ، اب یہ مشق جے کے اے ایس افسران کی آئی اے ایس میں باقاعدہ شمولیت کو یقینی بنانے کے لئے کی گئی ہے۔
ڈاکٹر جتیندر سنگھ نے کہا جموں و کشمیر میں اب بھی آئی اے ایس افسران کی تعداد میں اسکی منظور شدہ کل تعداد کے مقابلے میں بہت زیادہ کمی ہے۔ اس صورتحال کو بحال کرنے کی ضرورت ہے، تاکہ سرکاری ملازمین متحرک رہیں۔
مرکزی وزیر نے کہا کہ پہلے ہم صلاحیت نہ ہونے کی خوشی میں جی رہے تھے لیکن حقیقت یہ ہے کہ صلاحیت اور طاقت ہمیشہ موجود تھی لیکن اب اس کی افادیت کا احساس ہورہا ہے۔ کیونکہ موجودہ حکومت کے تحت گزشتہ 8-7 برسوں میں کام کا کلچر بدل گیا ہے۔
14 سے 25 مارچ 2022 تک12روزہ صلاحیت سازی پروگرام کا اہتمام نیشنل سینٹر فار گڈ گورننس  انتظامی اصلاحات اور عوامی شکایات کے محکمے ، وزارت عملہ، عوامی شکایات اور پنشن ، حکومت ہند نے کیا تھا۔
جموں کشمیر اور لداخ کے مرکز کے زیر انتظام علاقوں سے کل 32 افسران نے اس پروگرام میں شرکت کی۔
ریلوے کی وزارت
عالمی سطح کے ریلوے اسٹیشنوں کے قیام کی منصوبہ بندی
نئی دلّی، 20 نومبر /ریلوے اور تجارت و صنعت کے وزیر جناب پیوش گوئل نے آج لوک سبھا میں ایک سوال کے تحریری جواب میں بتایا ہے کہ وزارت ریلوے نے انڈین ریلوے اسٹیشن ڈیولپمنٹ کارپوریشن لمیٹیڈ  ، ریل لینڈ ڈیولپمنٹ اتھارٹی  اور دیگر مرکزی ایجنسیوں کے ذریعہ ریلوے اسٹیشنوں کی از سر نو ترقی و فروغ کی منصوبہ بندی کی ہے۔ بھارتیہ ریلوے کے تمام اہم ریلوے اسٹیشنوں کے تکنیکی۔ اقتصادی سہولیات سے متعلق مطالعے کے لئے ان ایجنسیوں سے کہا گیا ہے۔ ان مطالعات کے نتائج پر مبنی رپورٹوں کی بنیاد پر اسٹیشنوں کو مرحلہ وار ری ڈیو لپمنٹ کئے جانے کا منصوبہ ہے۔
حبیب گنج  اور گاندھی نگر اسٹیشنوں کی از سر نو ترقی و فروغ کا کام جاری ہے۔ وزارت ریلوے بھو بنیشور اسٹیشن کے ری ڈیو لپمنٹ کا کام حکومت اوڈیشہ کے تعاون سے کر رہی ہے۔ ریل لینڈ ڈیولپمنٹ اتھارٹی  نے دہرہ دون ریلوے اسٹیشن کے ری ڈیو لپمنٹ کے لئے مسوری دہرہ دون ڈیولپمنٹ اتھارٹی  کے ساتھ ایک مفاہمت نامہ طے کیا ہے۔ آر ایل ڈی اے نے اجنی  ریلوے اسٹیشن کو ملٹی ماڈل ہب کے طور پر ری ڈیولپ کرنے کے لئے اپریل، 2019 میں نیشنل ہائی وے اتھارٹی کے ساتھ ایک مفاہمت نامہ طے کیا ہے۔
۔۔۔۔۔۔
U.5264
(Visitor Counter : 46
صحت اور خاندانی بہبود کی وزارت
حکومت ہند کی جانب سے ریاستوں اور مرکز کے زیر انتظام علاقوں کو اب تک کووڈ-19سے بچاؤ کے 18 کروڑسے زیادہ ٹیکے مفت فراہم کئے جاچکے ہیں
ریاستوں اور مرکز کے زیر انتظام علاقوں کے پاس اب بھی 90 لاکھ سے زیادہ ٹیکے بچے ہوئے ہیں ۔ ان ٹیکوں کو ابھی لگایا جانا باقی ہے
ریاستوں اور مرکز کے زیر انتظام علاقوں کو اگلے تین دن میں سات لاکھ سے زیادہ اضافی ٹیکے مل جائیں گے
نئی دہلی، 11 مئی 2021: حکومت ہند ی ، کووڈ-19 عالمی وبا کو پھیلنے سے روکنے اور اس کے علاج معالجے کے بندوبست سے متعلق پانچ نکاتی  حکمت عملی میں ٹیکہ کاری کو ایک اہم جزو کی حیثیت حاصل ہے۔ حکومت ہند ،ریاستوںاور مرکز کے زیر انتظام علاقوں کو کووڈ-19 سے بچاؤ کی ویکسین مفت فراہم کرکے ٹیکہ کاری سے متعلق ملک گیر مہم میں مدد کررہی ہے ۔ یکم مئی 2021 سے کووڈ -19 ٹیکہ کاری کے تیسرے مرحلے کی اصلاح شدہ اورتیز رفتار حکمت عملی کے نفاذ کا آغاز ہوا تھا۔اس حکمت عملی کے تحت اس بات کی وضاحت کی گئی ہے کہ حکومت ہند ، ہر ماہ سینٹرل ڈرگس لیباریٹری  کے ذریعہ کُل منظور شدہ کسی بھی مینو فیکچرر کی صرف 50فیصد ویکسین کی سرکاری خرید کرے گی۔حکومت ہند سی ڈی ایل کے ذریعہ منظورشدہ ویکسین کی ہرمہینے 50فیصد حصے کی سرکاری خرید جاری رکھے گی اور پھر انہیں ریاستی حکومتوں کو مکمل طور پر مفت فراہم کرنا جاری رکھے گی جیسا کہ اس سے پہلے بھی کیا جارہا ہے۔
حکومت ہند نے ریاستوں اورمرکز کے زیر انتظام علاقوں کو اب تک 18 کروڑسے زیادہ ویکسین کی خوراکیں   مفت فراہم کئے ہیں ۔ ان میں سے ضائع ہوجانے والے ٹیکوں سمیت کُل کھپت 170971429 ٹیکوں کی ہوئی ہے ۔
ریاستوں اور مرکز کے زیر انتظام علاقوں کے پاس اب بھی کووڈ-19 ویکسین کے 90 لاکھ سے زیادہ ٹیکے باقی بچے ہوئے ہیں۔جنہیں ابھی لوگوں کو بچایا جانا باقی ہے۔
ٹیکوں کی کمی والی ریاستیں ، انہیں سپلائی کئے گئے ٹیکوں کے مقابلے  زیادہ کھپت دکھا رہی ہیں کیونکہ انہیں نے مسلح فورسز کو سپلائی کئے گئے ٹیکوں کا محاسبہ نہیں کیا گیا ہے۔
اس کے علاوہ ریاستوں اور مرکز کے زیر انتظام علاقوں کو اگلے تین دن کے اندر اندر سات لاکھ سے زیادہ اضافی ٹیکے مل جائیں گے ۔
کیمیکلز اور فرٹیلائزر کی وزارت
کیمیاوی کھادوں کے محکمے سے متعلق خصوصی مہم دوئم کے اقدامات
نئی دہلی، 26اکتوبر، 2022/ کیمیاوی کھادوں کا محکمہ اپنے سرکاری شعبے کے نو یونٹوں کے ساتھ 2 اکتوبر، 2022 سے 31 اکتوبر 2022 تک سووچھتا خصوصی مہم دوئم کا انعقاد کر رہا ہے ۔ محکمہ اس خصوصی مہم دوئم کے اقدامات میں سرگرمی کے ساتھ حصہ لے رہا ہے۔ اس سلسلے میں کیمیاوی کھادوں کے محکمےکے سکریٹری نے کیمیاوی کھادوں کےمحکمے کے افسران اور پی ایس یو کے سی ایم ڈی اور ایم ڈی کے ساتھ ایک جامع جائزہ میٹنگ منعقد کی۔ یہ میٹنگ ویڈیو کانفرنسنگ کے ذریعے 25.10.2022 کو منعقد کی گئی۔ یہ میٹنگ سووچھتا خصوصی مہم دوئم کی ان سرگرمیوں کی پیش رفت کے سلسلے میں منعقد کی گئی جو کیمیاوی کھادوں کا محکمہ اپنے سرکاری شعبے کے یونٹوں کےساتھ مل کر انجام دے رہا ہے۔ یہ سرکاری شعبے کے یونٹ کیمیاوی کھادوں کے محکمے کے انتظامی کنٹرول کے تحت کام کرتے ہیں۔
ملک بھر میں 600 پردھان منتری کسان سمردھی کیندر  کا آغاز کیا گیا ہے جو خصوصی مہم دوئم کے حصے کے طور پر بہترین طور طریقوں میں سے ایک کے طور پر اپنائے گئے ہیں۔ ضلع سطح کی 600 موجودہ خردہ دکانوں کو نئی شکل دی گئی ہے اور زرعی سامان اور خدمات کے طور پر کسانوں کو مزید سہولیات فراہم کی گئی ہیں۔ ان مرکزوں کا افتتاح وزیراعظم نے پی ایم کسان سمیلن کے موقعے پر کیا تھا۔ یہ سبھی مراکز سووچھتا مہم دوائم اقدامات کی بہترین مثالیں بن گئے ہیں جن کی جگہیں صاف ستھری کر دی گئی ہیں اور یہاں کسانوں کے لیے بہتر سی سہولیات فراہم کی گئی ہیں۔
خصوصی مہم دوئم کی سرگرمیوں کی پیش رفت پر کیمیاوی مادوں اور کیمیاوی کھادوں کے وزیر اور کیمیاوی کھادوں کےمحکمے کے سکریٹری لگاتار نظر رکھ رہے ہیں اور ان کا جائزہ لے رہے ہیں۔ کیمیاوی کھادوں کے محکمے اور اس کے یونٹوں کی طرف سے جائزے اور پرانی فائلوں کو ختم کرنے کے سلسلے میں کی گئی پیش رفت کےلیے جو کوششیں کی گئی ہیں ۔ خصوصی مہم 2 کی سرگرمیوں کی پیش رفت کی کیمیکل اور فرٹیلائزر کے وزیر اور سکریٹری، محکمہ کھاد کے ذریعے باقاعدگی سے نگرانی اور جائزہ لیا جاتا ہے۔ محکمہ فرٹیلائزرز اور اس کے پی ایس یوز کی طرف سے ریکارڈ برقرار رکھنے کے شیڈول کے مطابق فزیکل اور ای-فائلوں کا جائزہ لینے اور پرانی فائلوں کو ختم کرنے، پارلیمانی یقین دہانیوں، عوامی شکایات کا ازالہ، اراکین پارلیمنٹ کے حوالہ جات، ڈیجیٹائزیشن کی طرف پیش رفت کی کوششیں کی گئیں۔ ریکارڈ، کاغذی کام کو کم کرنا، ای ویسٹ، اسکریپ میٹریل وغیرہ کو ٹھکانے لگانا تاکہ وہ کارکردگی اور جگہ کو بہتر بنا سکیں۔ خصوصی مہم دوئم کی پیشرفت کی نگرانی ایک وقف شدہ پورٹل www.pgportal.gov.in/scdpm22 پر کی جاتی ہے اور محکمہ کھاد کی طرف سے ایس سی ڈی پی ایم پورٹل میں تازہ ترین معلومات کو مستقل بنیادوں پر اپ لوڈ کیا جاتا ہے۔
۔۔۔
ش ح ۔ اس۔ ت ح ۔
U – 11870
(Visitor Counter : 81
کامرس اور صنعت کی وزارتہ
بہار سے جی آئی تصدیق شدہ جردالوآموں کی پہلی کھیپ برطانیہ کو برآمد کی گئی
مشرقی خطے میں زراعتی برآمدات کے امکانات کو مضبوطی فراہم کرنے والا ایک واقعہ سامنے آیا ہے۔بھاگلپور بہار سے جیو گرافیکل انڈی کیشن تصدیق شدہ جردالو آموں کی پہلی کاروباری کھیپ کو آج برطانیہ کے لئے برآمد کیا گیا ۔ بہار سرکار ہندوستانی ہائی کمیشن اور انویسٹ انڈیا کے ساتھ شراکت داری میں اپیڈانے رس دار اور خوشبو دار آموں کو برآمد کیا ، جنہیں لکھنؤ میں اپیڈا کے پیک ہاؤس میں پیک گیا تھا۔ انوکھی خوشبو اور ذائقے کےساتھ بہار کے بھاگلپور ضلع کے جردالوں آموں کو 2018ء میں جی آئی کی طرف سے سرٹیفکیٹ حاصل ہوا تھا۔
اپیڈاغیر روایتی شعبوں سے عام کی برآمدات کو فروغ دینے کے لئے قدم اٹھا رہا ہے۔حال ہی میں بحرین میں ہندوستانی آموں کی تشہیر کے لئے ایک ہفتہ طویل پروگرام کا انعقاد کیا گیا، جہاں تین جی آئی تصدیق شدہ کھیرسپاتی اور لکشمن بھوگ اور جردالو سمیت پھل کی 16 قسموں کی برآمد کار الجزیرہ گروپ کے سپر اسٹوروں میں نمائش کی گئی۔
اپیڈا عام کی برآمدات کو فروغ دینے کے لئے ورچوئل خریدار –فروخت کار میٹنگ اور تقریبات منعقد کرتا رہا ہے۔اپیڈا نے حال ہی میں ہندوستانی سفارتخانوں کے ساتھ مل کر برلن، جرمنی کے ساتھ ہی جاپان میں آم مہوتسو کا انعقاد کیا تھا۔
اپیڈا نے ہندوستانی سفارت خانہ سیول اور کوریہ میں انڈیا چیمبرآف کامرس کے ساتھ شراکت داری میں مئی 2021ء میں ایک ورچوئل خریدار فروخت کار میٹنگ کا انعقاد کیا تھا۔ موجودہ وقت میں جاری کووڈ -19وباء کی وجہ سے زمینی سطح پر برآمداتی فروخت کے پروگراموں کا انعقاد ممکن نہیں تھا۔اپیڈا نے ہندوستان اور جنوبی کوریہ کے برآمدکاروں اور درآمد کاروں کو ایک پلیٹ فارم مہیا کرانے کے لئے ایک ورچوئل میٹنگ کا انعقاد کیا تھا۔ ہندوستان نے آندھرا پردیش کے کرشنا اور چتّتو اضلاع کے کسانوں سے خریدی گئی تصدیق شدہ بنگنا پلّی اور آموں کی ایک دوسری قسم سُرورن ریکھاکی کھیپ برآمد کی تھی۔جنوبی کوریہ کو برآمد کئے گئے آموں کو تروپتی آندھرا پردیش میں واقع اپیڈا کے ذریعے حاصل کردہ معاونت اور رجسٹرڈ شدہ بھاپ پر مبنی ٹریٹمنٹ فیسلٹی پیک ہاؤس سے کامیابی کے ساتھ برآمد کیاگیا۔وہیں اِفکو کسان سیز کے ذریعے اس کی برآمد کی گئی۔یہ آئی کے ایس ای زیڈبرآمد کی گئی پہلی کھیپ ہے، جو 36,000سمیتیوں کی ممبرشپ والی کئی ریاستوں میں سرگرم کوآپریٹیو افکو کی ایک معاون ہے۔
ہندوستان میں آم کو ’’پھلو کا راجہ‘‘ بھی کہا جاتا ہے اور قدیم شاشتروں میں اسے کلپ ورکش کہا جاتا ہے۔ بھلے ہی ہندوستان کی زیادہ تر ریاستوں میں آم کے باغان ہوتے ہیں، لیکن اترپردیش، بہار، آندھرا پردیش، تلنگانہ، کرناٹک میں اس پھل کی پیداوار میں بڑی حصے داری ہے۔
آموں کی پروسیسنگ اپیڈا رجسٹرڈ پیک ہاؤس مراکز میں کیا جاتا ہے اور پھر انہیں وسط مشرق ، یوروپی یونین، یو ایس اے، جاپان اور جنوبی کوریہ سمیت مختلف خطوں و ملکوں کو درآمد کیا جاتا ہے۔
کامرس اور صنعت کی وزارتہ
آئی آئی ٹی ایف 14 نومبر سے ایک بار پھر پرگتی میدان میں ہی منعقد ہوگا
نئی دہلی،29 اکتوبر، 2021/ جنوب ایشیائی خطے میں سب سے زیادہ پرکشش تقریبات میں سے ایک بھارت کا بین الاقوامی تجاری میلہ آئی آئی ٹی ایف 14 نومبر سے 27 نومبر ، 2021 تک ایک بار پھر نئی دلی کے پرگتی میدان میں منعقد ہوگا۔ یہ میلہ ہر سال منعقد کیا جاتا ہے جس میں ریکارڈ تعداد میں لوگ آتے ہیں اگرچہ یہ میلہ کووڈ – 19 وبا کے سبب پچھلے سال منعقد نہیں ہوا تھا۔
بھارتی شہریوں اور غیرملکی تجاری برادری کے مابین یہ میلہ ایک بڑی دلچسپی کا سبب ہوتا ہے اور اس میں حصہ لینے والے لوگ اور کمپنیاں اپنی کاروباری نشانوں کو ایک بار پھر حاصل کرنے اور موزوں بائرز نے اپنے برانڈس کو پیش کرنے کے متمنی رہتے ہیں۔ اس میں حصہ لینے والوں کی کافی زیادہ دلچسپی کے پیش نظر بھارت کی تجارتی ترقی کی تنظیم آئی ٹی پی او نے جو اس میلے کا اہتمام کرتی ہے ، اس میلے میں جگہ کی بکنگ کےلیے نئی درخواستیں طلب کرنے کے مقصد سے ایک مخصوص ہیلپ ڈیسک فراہم کرنے کے لیے وسیع انتظامات کیے ہیں۔
پرگتی میدان میں بین الاقوامی نمائش و کنوینشن سینٹر آئی ای سی سی کے نئے نمائشی کامپلیکس شروع کیے جانے کی وجہ سے آئی آئی ٹی ایف 2021 کے رقبے میں اضافہ کر کے اسے تقریباً 73000 مربع میٹر کر دیا گیا ہے، جو پچھلی نمائش کے مقابلے تین گنا زیادہ ہے۔ نئے نمائشی کامپلیکس کا باقاعدہ افتتاح وزیراعظم جناب نریندر مودی نے 13 اکتوبر 2021 کو کیا تھا۔ میلے کا موضوع ہے آتم نربھر بھارت،  – نیو انڈیا کا خاکہ۔
اس میلے میں بہار شرکت دار ریاست ہے جبکہ اتر پردیش اور جھارکھنڈ توجہ والی ریاستیں ہیں۔ امید ہے کہ اس میلے بھارت اور بیرون ملک کے 2000 سے زیادہ نمائش کار حصہ لیں گے اور اپنی وسیع مصنوعات اور خدمات کی پیش کش کریں گے۔ اس میلے کا انعقاد کووڈ سے متعلق سبھی ضابطوں پر حفاظت اور سلامتی کے ماحول میں عمل کرتے ہوئے کیا جائے گا۔
آئی آئی ٹی ایف نو تعمیر شدہ ہالز 2، 3، 4 اور 5 میں منعقد کیا جائے گا جو موجودہ ہالس 7 سے 12 اے کے علاوہ ہوں گے۔ اس میلے میں 23 ریاستیں، مرکز کے زیر انتظام علاقے اور 34 مرکزی وزارتیں ، مصنوعات سے متعلق بورڈز ، سرکاری شعبے کے ادارے ، سرکاری شعبے کے بینک اور سرکاری ادارے حصہ لے رہے ہیں۔ جن میں ایم ایس ایم ای ، اقلیتوں کی وزارت ، دیہی ترقی کی وزارت ، کوفی بورڈ، کوائر بورڈ ، بھارتیہ ریزرو بینک ، بالواسطہ ٹیکس اور کسٹمز کے مرکزی بورڈ ، انکم ٹیکس محکمہ ، بھارت کا انتخابی کمیشن، وغیرہ شامل ہیں۔ پرائیویٹ شعبے کی بہت سی کمپنیاں بھی اپنی مصنوعات کی نمائش کریں گی اور ان میں سے کچھ اپنی نئی مصنوعات کا آغاز بھی کریں گی۔
ابھی تک افغانستان، بنگلہ دیش، بحرین، چین، گھانہ، قرغستان، تیونیسیا، ترکی، سری لنکا، متحدہ عرب امارت وغیرہ نے اس میلے میں اپنی شراکت داری کی تصدیق کی ہے۔
آئی آئی ٹی ایف 2021 کے شروع کے پانچ دن 14 نومبر سے 18 نومبر تک کاروباری دنوں کے لیے مخصوص ہیں اور عام لوگوں کے لیے یہ میلہ 19 نومبر سے 27 نومبر تک کھولا جائے گا۔ میلے کے اوقات روزانہ صبح 9.30 بجے سے شام 7.30 بجے تک رہیں گے۔
کارپوریٹ ویب سائٹ : www.indiatradefair.com
۔۔۔
م ن ۔ اس۔ ت ح ۔
29.10.2021
U –12334
(Visitor Counter : 110
ایٹمی توانائی کا محکمہ
ابتدائی سروے سے کرناٹک کے منڈیا ضلع میں کیمیاوی عنصر لیتیوم کے ذخائر کا پتہ چلتا ہے
نئی دہلی 03 فروری 2021: حکومت نے آج کہا ہے کہ ایٹمی توانائی کے محکمہ سے منسلک یونٹ ایٹومک منرلس ڈائریکٹوریٹ فار ایکسپلوریشن اینڈ ریسرچ  نے سطح اور محدود ذیلی سطح پر ابتدائی سروے میں کرناٹک میں ضلع منڈیا کے مارلاگالا۔الاپٹنہ کی آتش دار چٹانوں میں کمتر زمرے کے لیتیوم وسائل کی 1،600 ٹن موجودگی کا پتہ چلایا ہے۔
لیتیوم نئی ٹیکنالوجیز کا کلیدی عنصر ہے اور اس کا استعمال سیرامکس ، شیشہ ، ٹیلی مواصلات اور ایرو اسپیس صنعتوں میں ہوتا ہے۔ لیتیوم کا معروف استعمال لیتیوم آئن بیٹریوں، چکنائی ، راکٹ پروپیلنٹ میں اعلی توانائی، موبائل فونز کے لئے آپٹیکل ماڈیولٹر اور ٹریٹیم میں بدلنے کے علاوہ تھرمونیوکلئیر ری ایکشن یعنی فیوژن کے خام مال کے طور پر ہوتا ہے۔ ایٹمی توانائی ایکٹ ، 1962 کے تحت تھرمونیوکلیئر ایپلی کیشن لیتیوم کو "تجویز کردہ مادہ" کی حیثیت دیتی ہے جو اے ایم ڈی کو اس بات کی اجازت دیتی ہے کہ وہ ملک کے مختلف جیولوجیکل ڈومینز میں لیتیوم کی تلاش کرے۔ لیتیوم آئن بیٹریوں کی مسلسل بڑھتی ہوئی طلب کی وجہ سے ، لیتیوم کی ضرورت پچھلے کچھ برسوں میں بڑھ چکی ہے۔
کرناٹک میں ضلع منڈیا کے مارلاگالا۔الاپٹنہ علاقے میں لیتیوم وسائل کی اہمیت اور مقدار پورے علاقے میں تلاش کی تکمیل کے بعد ہی قائم ہوسکتی ہے۔ اس کے بعد اس علاقے میں تکنیکی ، سماجی اور معاشی امکانات کے مطالعے کے بعد لیتیوم کے ذخائر کے تجارتی استحصال کا منصوبہ شروع ہوسکتا ہے۔
یہ معلومات شمالی مشرقی خطے کی ترقی کے مرکزی وزیر مملکت  ، پی ایم او،عملہ، عوامی شکایات، پنشن، ایٹمی توانائی اور خلا کے وزیر مملکت ڈاکٹرجیتندر سنگھ نے آج لوک سبھا میں ایک تحریری جواب میں فراہم کیں۔
وزارتِ تعلیم
وزارت تعلیم کے محکمہ اسکولی تعلیم اورخواندگی کے ذریعہ زیرالتومعاملوں کو نمٹانے کے لئے خصوصی مہم کا اہتمام
یہ مہم 482جگہوں پرچلائی گئی
خصوصی مہم 3.0کااہتمام اکتوبر2023میں کیاجائے گا
زیرالتوامعاملوں کے نمٹارے کے لئے خصوصی مہم کے حصے کے طورپر وزارت تعلیم کامحکمہ اسکولی تعلیم اورخواندگی دسمبر 2022سے اگست 2023تک کئی زیرالتوامعاملوں کو نمٹانے میں کامیاب رہا، جس کی تفصیل درج ذیل ہے :
- عوامی شکایات کی موصولی اورنمٹارہ :97.91فیصد عوامی شکایات کا نمٹارہ کیاگیا؛
- ممبران پارلیمنٹ کے حوالہ سے :ممبران پارلیمنٹ کے حوالے سے موصول ہونے والی 88.67فیصد شکایات  کانمٹارہ کیاجاچکاہے ؛
- پارلیمانی یقین دہانی :89.86فیصد پارلیمانی یقین دہانیوں کا نمٹارہ کیاجاچکاہے ؛
- پی جی اپیل :عوامی شکایات سے متعلق 99.9فیصد اپیلوں کانمٹارہ کیاجاچکاہے ؛
- ہٹائی گئی کل فائلیں :جن فائلوں کی نشاندہی تلف کرنے کے لئے کی گئی تھی ان میں سے 100فیصد فائلیں تلف کردی گئی ہیں ؛اور
- یہ صفائی مہم 482جگہوں پرچلائی گئی ۔
محکمہ زیرالتواء معاملوں کو کم کرنے اوراپنے احاطوں اورخودمختاراداروں میں تسلسل کی بنیاد پرسووچھتا کو یقینی بنانے کے لئے پابندعہد ہے ۔اب وہ 2اکتوبر سے 31اکتوبر 2023 تک خصوصی مہم 3.0چلانے کے لئے تیارکررہاہے تاکہ مزید زیرالتواء معاملوں کو کم کیاجاسکے ، سووچھتا کو ادارہ جاتی بنایاجاسکے ، اندرونی نگرانی کے طریقہ کارکو مضبو ط کیاجاسکے اور ریکارڈز کے بندوبست کو بہترکیاجاسکے ۔اس سال خصوصی مہم 3.0کے تحت صفائی کاکام کم از کم 3000مقامات پرکیاجائےگا ، جبکہ خصوصی مہم 2.0کے تحت صفائی کاکام صرف 1257جگہوں پرکیاگیاتھا۔